Document ID: /fineweb-2-swissfilter-quality_10-filterrobots/filtered/02038.jsonl.gz/2698

En l’Austria n'èn nagins trens cursads glindesdi en l’entir pajais, quai pervi d’ina chauma. Tenor las Viafiers federalas austriacas ÖBB ha il discurs cun il sindicat fatg naufragi. Medem tuna quai davart da las lavureras e lavurers.
Quels vulan cuntanscher ina cumpensaziun da la chareschia en lur pajas, e dian che la paja iniziala giascha sut il cunfin da la paupradad. Andrea Matthà, schef da las viafiers, di dentant che la paja saja pli auta ch'en autras branschas.
Er il traffic tranter l'Austria e la Svizra è stà pertutgà. Quai ha ina pledadra confermà a l'agentura da novitads Keystone-SDA. Quellas colliaziuns èn stadas stritgadas:
- Il Railjet Express ed il Eurocity tranter Turitg staziun principala, Sargans, Buchs SG e l'Austria.
- L'Eurocity Turitg staziun principala – Minca, tranter Son Gagl e Lindau-Reutin, senza remplazzament.